b'\n_START_ARTICLE_\nDru\xc5\xbeina Evnomija\n_START_PARAGRAPH_\nDru\xc5\xbeina Evnomija je dru\xc5\xbeina asteroidov , ki se nahajajo v osrednjem delu glavnega asteroidnega pasu. Asteroidi te dru\xc5\xbeine spadajo v skupino asteroidov tipa S (asteroidi, ki vsebujejo silicij, po sestavi so podobni kamnitim meteoritom). Pribli\xc5\xbeno 5\xc2\xa0% vseh asteroidov glavnega asteroidnega pasu pripada tej dru\xc5\xbeini.\n_START_SECTION_\nVsiljivci\n_START_PARAGRAPH_\nDru\xc5\xbeina vsebuje tudi ve\xc4\x8dje \xc5\xa1tevilo asteroidov, ki nimajo istega izvora. Nastali so v okviru druge dru\xc5\xbeine in so pozneje pre\xc5\xa1li na obmo\xc4\x8dje nove dru\xc5\xbeine. Njihov spekter pogosto ka\xc5\xbee na star\xc5\xa1evsko telo, ki pa lahko ima strukturo druga\xc4\x8dno kot ostali \xc4\x8dlani dru\xc5\xbeine. V dru\xc5\xbeini Evnomija so na\xc5\xa1li nekaj tak\xc5\xa1nih asteroidov, ki niso asteroidi tipa S. To so: 85 Io, 141 Lumen, 546 Herodij, 657 Gunl\xc3\xb6d, 1094 Sibirija in 1275 Kimbrija.'